Flavell Te Ururoa: Mokomoko (Restoration of Character Mana and Reputation) Bill — In Committee Third ReadingText is incorporated into the Bound VolumeFlavell Te Ururoa: Mokomoko (Restoration of Character Mana and Reputation) Bill — In Committee Third Reading[Sitting date: 10 December 2013. Volume:695;Page:15454. Text is incorporated into the Bound Volume.]TE URUROA FLAVELL (Co-Leader—Māori Party): Kia ora tātau katoa i tēnei rā. Ko te wāhi ki a au a Pāti Māori he tautoko i ngā kōrero katoa kua utaina ki runga i a koutou kei aku rangatira kua haramai i te wā kāinga kia tatū mai ai ki roto i ngā pakitara o te whare nei. Haere mai haere mai haere mai rā. I te rā nei kei te kōrerohia tā koutou tupuna a Mokomoko. Ko ia tērā kua riro. Ko rātau katoa e kōrerohia ake nei. Nō reira me pēnei rawa te kōrero hoki wairua mai rā e koro mā e kui mā. Kia rangona ō koutou taringa ki te wairua o te kōrero i te rā nei. Ko te hiahia o te ngākau o te Whare Pāremata kia ūkui katoatia ngā hara kei runga i a koutou. Mā koutou tērā kōrero e whakawā. Nō reira waiho rātau kia moe kia okioki engari kia hoki wairua mai rā i roto i ngā i te rā nei. Kia whakatau i te āhuatanga o te ngākau o te hunga mate otirā koutou ngā uri o rātau mā. Haere mai tēnā koutou tēnā koutou kia ora tātau katoa. Ko te wāhi ki a au he whakakōpani. Poto noa iho taku kōrero. I te mea i ngā kōrero i ngā wā e rua e toru pea kua hipa ake ā i kōrerohia ngā take. Kāre au i te hiahia ki te whakatuarua tuatoru rānei i ngā kōrero.Kua oti kē i a Tariana te Minita otirā aku hoa mema Pāremata te whakatakoto i ngā kōrero katoa mō te tupuna nei mō Mokomoko. Ko te wāhi ki a au kia whai tonu i te āhuatanga o te reo Māori i whakanuia e koutou i roto i te pire nei. Kua rongo koutou i te kōrero kotahi anake te pire kua tae pēnei mai ki roto i te Whare Pāremata i Te Reo Māori. Nō reira ko te wāhi ki a au he whakamana i tērā whakaaro rangatira i puta mai i a koutou nō reira ko te reo e kōrerohia ana ko te reo o ngā mātua o ngā tūpuna.Me pēnei rawa te kōrero. Tērā pea i ngā tau kua hipa ake i haere te Minita mō ngā take Māori nā runga i te karanga ki waenganui i a koutou. Me te kī atu i hoki ohoreremai. I hoki tumeke mai te Minita mō ngā take Māori i te mea i tae atu ia ki tērā o ngā marae ki Waiaua. I rongo ia i te tangi o te ngākau o koutou mō te āhuatanga o ngā pēhitanga i utaina ki runga i te tipuna nei o Mokomoko. Nā koutou tērā i whakaari ki mua i a ia. I tana hokinga mai ki te Whare Pāremata ki a mātau o te Pāti Māori ko tana kī mai ā kāti he take nui whakaharahara tērā ō roto i Te Whakatōhea tērā takiwā. Ā whakatakotohia te pire ki roto i te Whare Pāremata nā wai nā wai ka tae atu te komiti whāiti o te Whare Pāremata ki a koutou ki runga i te marae. I pērā rawa te āhua. I rongo i te tangi o te ngākau ngā auē ngā āwangawanga ngā anipā ngā mamae. Ko te aroha anō hoki ērā āhuatanga katoa i puta i a koutou ā i rongo te ngākau i tērā momo āhuatanga. A kāti nō te rā nei ko te whakatutukinga o ngā mea katoa nō reira ko te wāhi ki a au ko te tautoko ake me te mihi anō hoki ki a koutou nā koutou mātau i manaaki i te ekenga ki runga i tō koutou marae.E tika ana te kōrero a te mema o te Reipa a ShaneJones. Nāku tērā kōrero i whakatakoto ki roto i te Whare Pāremata. Tangohia te kakau i taku kakī. I pā tērā kōrero ki a au i te wā i āta mātakitaki au i tētahi whitiata tētahi pikitia nei. Ko te īngoa o te mea nei - mō ngā tamariki mokopuna tēnei kōrero—ko te īngoa o te mea neiOne Land Two People. Arā kei reira te kōrero e hāngai tonu ana ki tā koutou tupuna. Mēnā kāre koutou i te mōhio kimihia tērā kōrero. Kei reira tonu ngā kōrero e whakaatu nei i ngā kōrero katoa o tā koutou tupuna o Mokomoko. I wero tērā i ngau tērā kōrero ki tōku ngākau. I te mea koirā te auē o te ao Māori i roto i tēnei Whare Pāremata. Nō reira koinei au e whakatakoto i tērā kōrero i te wā i tū atu au i te wā tuatahi taku ekenga ki roto i te Whare Pāremata i ngā 8 tau kua hipa ake kei te rongo tonu au i tērā momo kōrero i tēnei rā tonu nei.Inātatanei i pātai mai tētahi niupepa tētahi reo irirangi ki a au ā kāti kua ea ngā take katoa o tēnei whānau mō ake nei. Ka kī atu ē taihoa kāo. Kāo. Ko te take i te rā nei he rerekē anō rā ki ngā whakataunga kerēme. Ko te take i te rā nei ko te mana o Mokomoko. Kāre i kō atu kāre i kō mai. Ko ngā take kerēme he rā anō mō tērā. Nō reira kaua e pōhēhē kotahi tonu te whakatau ka puta i te rā nei kāo. Ko te mana o Mokomoko koirā te kaupapa nui i te rā nei. Waiho ake ngā take mō ngā kerēme mō te wā.Ko tētahi kōrero i kōrerohia e te mema a Brendan Horan kei te āhua rata tonu atu au ki tērā kōrero. Ana ko tērā take i kōrerohia mai nā e ētahi o koutou i te ekenga atu ki runga i te marae i te kāinga. Ki taku mōhio i rongo nei koutou i te mamae mō ngā take e rua. Tuatahi ngaro te whenua i a koutou nā ngā mahi a te Kāwanatanga ka tahi. Ka rua kua rongo anō hoki koutou i ngā pēhitanga o te takiwā o ngā iwi o te kāinga. Anō nei ko te take o Mokomokokoirā te take i murua te whenua. Nō reira e rua ngā take kua tau nei ki runga i ō koutou pokohiwi. Kua ngaro te whenua engari e hāngai tonu ana te kōrero ki a koutou ko te whānau anō nei nā koutou a Te Whakatōhea whānui tonu i whakararuraru i tāmi nā ngā mahi a te Kāwanatanga. E aroha atu ana au ki tērā kōrero. Koinei au e kī nei i te wā i kōrerohia i te wā tuarua mā te Minita mō ngā take kerēme tērā e kōrero. I rongo mārika tonu ngā taringa he hiahia nō koutou kia whakawehewehe i te āhuatanga o tā koutou kerēme ki tā tētahi atu. Nā te aha? Nā ngā pēhitanga kua tau mai ki runga i te whānau. Kua rongo ake au i tērā kōrero ā mā mātau tērā e kōkiri ki mua i te aroaro o te Minita.Nā hei kōrero whakamutunga māku pea ko te mea nui ki a au ko te taenga mai o ngā tamariki. Ngā tamariki mokopuna ngā uri o Mokomoko. Ko te take e kawe haerehia nei e ō koutou mātua e ō koutou pakeke te āhua nei kua pā mai ki a koutou. Nō reira te tūmanako ia ā muri o tēnei rā ka tangohia katoatia ngā raruraru kua pā mai ki a koutou. Kia kore koutou ngā tamariki ngā mokopuna e rongo nei i te mamae. Pēnei i ngā māmā i ngā whāea i ngā koroua i ngā kuia. Nō reira tamariki mā ngā mokopuna o te tupuna nei. Haramai ki tēnei whare. Kaua e wareware i tēnei rā. He rā nuiwhakahirahira kaua e wareware mō ake nei. He wā tōna pea ka haramai koutou ki te kōrero ki te āhuatanga o tā koutou tupuna. Kaua e tere mai kāre he take o tēnei Whare engari ā te wā pea ka hoki mai koutou. Engari kei wareware i a koutou tēnei rangi me ngā auē me ngā taumahatanga kua roa e kawehia haere ana. E kawe haere ana e ngā mātua e ngā tūpuna. Nō reira ko tāku ko te kī atu nau mai. Waiho te take ki konei. Kia puta koutou i te kuaha kua mōhio. Kua ea kua ea kua ea. Tēnā koutou tēnā koutou tēnā koutou katoa.[Greetings everyone on this day. I speak on behalf of the Māori Party to support all of the acknowledgments to the family that has come here from their homelands to Parliament. Welcome welcome welcome. Today we have discussed your late ancestor Mokomoko along with other dearly departed. And so I urge the elders to return in spirit so they may hear the speeches today. The heart of Parliament wishes to extinguish the injustices that have beset you. I will allow you to judge that statement. And so may they rest in peace but be here in spirit to settle the hearts of the living and the dead. Salutations to you all.I will be providing a short summary because I do not wish to repeat what Minister Tariana Turia and other members have said about Mokomoko. My contribution will focus on your celebration of the Māori language in this piece of legislation. You heard that only one other bill to come before Parliament has been in Māori. And so I stand to recognise your noble gesture in our native tongue.Let me say this. A few years ago perhaps the Minister of Māori Affairs went to visit you and returned surprised. He was surprised because at Waiaua Marae he heard your heartfelt cries pertaining to the persecution of Mokomoko. When he returned to Parliament he told the Māori Party that this is an important issue in Te Whakatōhea. The bill was brought before Parliament and then the Māori Affairs Committee visited the marae and the same cries were heard. We felt the concerns the anxieties and the pain and sympathised with you. Today at the completion of the bill I take the opportunity to thank you for taking care of us at your marae.The Labour member Shane Jones was right about Mokomoko’s statement to “remove the rope from my neck” and it is something I touched on previously. I heard that statement when I watched a movie calledOne Land Two People. If you do not know then search for that movie which shows the history of your ancestor Mokomoko. It challenged me and struck my soul because those are the same cries of Māoridom in this Parliament. That is why I said that statement when I made my maiden speech in Parliament 8 years ago and I still hear those sentiments today.I was recently asked by a newspaper or radio station whether the family’s issues have all been settled. But I said no—no. That is because this is different from the Treaty settlements. This bill pertains to the mana of Mokomoko nothing else. Treaty claims are left for another day. So we must not make assumptions; this occasion is about the mana of Mokomoko. Leave Treaty claims for the future.I agree with what Brendan Horan said he heard when the select committee visited the marae. I understand that you were hurt for two reasons. Firstly you were dispossessed of your land by the actions of the Government. And secondly you faced persecution from your own people at home as if the situation with Mokomoko caused the loss of land. Therefore you have shouldered two issues: the loss of land and the persecution you experienced at the hands of your own people of Te Whakatōhea due to the Government’s actions. I sympathise with that history. That is why during the second reading of the bill I said it is the responsibility of the Minister for Treaty of Waitangi Negotiations to speak on that matter. I heard clearly that you wish to have a separate claim due to the hardships that the family has gone through and I will take the matter to the Minister.In conclusion what is most important is that the descendants of Mokomoko are present. The cause that your parents and elders have carried appears to have affected you. The children and grandchildren must not feel the pain that their parents and elders experienced. And so to the descendants of Mokomoko welcome to Parliament. Do not forget this important occasion. In time perhaps you will return to speak about your ancestor. There is no need to come back in haste to this House but perhaps in the future. But never forget this day and the longstanding difficulties carried by your elders. Once you emerge from the door leave this matter here as you will know that the bill has been completed. It is done finished and dusted. Salutations greetings and congratulations to you all.]Bill read a third time.